section_heading: Minhenski krug
paragraph_text: mini|[[Miroslav Kraljević, Autoportret sa psom, 1912., ulje na platnu, Moderna galerija, Zagreb.]] Usporedno s monumentalizmom Meštrovića ili Račkog, u hrvatskoj umjetnosti djeluje i intimistička, umjetnički snažna, skupina slikara: Josip Račić, Miroslav Kraljević, Vladimir Becić i Oskar Herman, što čine tzv. Minhenski krug. Svaki od četvorice bio je izrazita osobnost, a zajedničko im je bilo školovanje u Habermanna u Münchenu, te nov i suvremen, anti-akademski odnos prema likovnom radu.